**ELŐTERJESZTÉS KÍSÉRŐ LAP**

**E-szám: 93/2017.**

**Tárgy: A Nagykovácsi Településüzemeltetési Nonprofit Közhasznú Kft. felügyelő bizottsági tagjának megválasztása**

**Előterjesztő neve**: Kiszelné Mohos Katalin polgármester

**Előadó neve**: dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. szeptember 13.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 13.**

**polgármester**

**Tisztelt Képviselő-testület!**

A köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Kgtv.) 4. § (1) bekezdése szerint köztulajdonban álló gazdasági társaságnál felügyelőbizottság létrehozása kötelező. Ugyanezen jogszabályhely (2) bekezdése szerint a köztulajdonban álló gazdasági társaság felügyelőbizottsága – ha jogszabály eltérően nem rendelkezik – három természetes személy tagból áll.

A Képviselő-testület 193/2015. (XII. 17.) számú határozatában döntött aNagykovácsi Településüzemeltetési Nonprofit Közhasznú Korlátolt Felelősségű Társaság Felügyelőbizottsága tagjainak megválasztásáról. A 8/2016. (I. 28.) számú határozattal vált a Felügyelőbizottság tagjává Erdélyi Zoltán, dr. Gazda Zsuzsanna lemondását követően.

Horváthné Holéczy Katalin 2017. július 26-i keltezésű átiratában lemondott a felügyelőbizottsági tagságáról, és a lemondás – figyelemmel a felügyelőbizottság kötelező taglétszámára – szükségessé teszi új tag megválasztását.

A 2017. augusztus 11. napján tartott rendkívüli képviselő-testületi ülésen nem született támogató döntés a javasolt FEB tag tekintetében, így a Képviselő-testületnek ismételten meg kell vitatnia ezt a kérdést.

Új tagnak dr. Borók Györgyöt, az Ügyrendi, összeférhetetlenségi, jogi és külső kapcsolatok bizottságának külsős tagját javaslom megválasztani. Dr. Borók György megválasztása esetén – előzetes szóbeli nyilatkozata alapján – a felügyelő bizottsági tevékenységét tiszteletdíj felvétele nélkül kívánja ellátni. Megválasztását követően a tiszteletdíjról lemondó nyilatkozatát írásban is megerősíti a gazdasági társaság felé.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

A határozati javaslat elfogadásához minősített szavazattöbbség szükséges.

Nagykovácsi, 2017. szeptember 13.

Kiszelné Mohos Katalin

polgármester

**Határozati javaslat**

**Tárgy: A Nagykovácsi Településüzemeltetési Közhasznú Nonprofit Kft Felügyelőbizottsága tagjának megválasztása**

Nagykovácsi Nagyközség Önkormányzatának Képviselő testülete úgy dönt, hogy a Nagykovácsi Településüzemeltetési Nonprofit Kft. v.a. Felügyelőbizottságának tagjává dr. Borók Györgyöt (an.:……………………, lakcím: ………………………………………..) 2017. szeptember 22. napjától a végelszámolás befejezéséig, legkésőbb 2020. december 31. napjáig tartó határozott időtartamra megválasztja.

Felhatalmazza a Polgármestert a szükséges intézkedések megtételére.

**Határidő:** azonnal

**Felelős:** Polgármester